1967 januárjában a San Franciscó-i Golden Gate Parkban megtartották az első Emberi Együttlétet (Human Be-In) – amely egyszerre volt zenés tüntetés a békéért és a toleranciáért, valamint a szabad gondolkodásért és szerelemért –, hogy népszerűsítsék szubkultúrájukat. Ez az esemény vezetett az Egyesült Államok nyugati partján kialakult legendás Nyári Szerelemhez (Summer of Love) és a keleti parton megrendezett 1969-es Woodstocki fesztiválhoz.